ใจ นำ ทำอะไรก็สำเร็จ เคล็ดลับชีวิต กาละแมร์
เล่นตัวเองเจ็บน้อยสุด พิธีกรสาวคนเก่ง กาละแมร์–พัชรศรี เบญจมาศ ไม่ต้องรอให้ใครท้า หยิบรูปตัวเองตั้งแต่สมัย 20 กว่าปีก่อนมาเทียบพัฒนาการความสวยใสว่าตอนนี้มาไกลสวยเซียะ เกิดการดูแลตัวเองจากภายในล้วนๆ ที่ตอนนี้เจ้าตัวหันมามุ่งมั่นใส่ใจตัวเองและทำธุรกิจผลิตภัณฑ์ด้านสุขภาพ และมาถึงจุดหนึ่งที่ชีวิตก้าวมาถึงความสำเร็จจนหลายคนได้แรงบันดาลใจกาละแมร์ สาวเก่งดูแกร่งเล่าชีวิตช่วงนี้ว่า ตอนนี้มาทำเกี่ยวกับผลิตภัณฑ์สุขภาพมากขึ้น ทำแล้วมันเข้ากับตัวเรา ทีมงานเราก็เห็นไปในทางเดียวกันรักสุขภาพเหมือนกันและอยากทำให้มันดี ความฝันเลยคืออยากให้คนทั่วโลกได้กิน ทั้งวิตามิน Hi POWERSHOT และล่าสุดตัวโปรตีน POWER PROTEIN เป็นโปรตีนจากพืชที่ไม่เคยมีมาก่อนเพราะเราใส่สารสกัดจากพืช 7 อย่างที่มาจากทั่วโลก ทำให้เราได้โปรตีนครบถ้วนเหมือนได้โปรตีนจากเนื้อสัตว์ เหมาะกับคนทุกเพศทุกวัยผลิตภัณฑ์กระแสดีเพราะคนเชื่อมั่นในผลิตภัณฑ์ของกาละแมร์รึเปล่า? อาจจะมีส่วนแต่หลักๆคือเค้ากินแล้วเห็นผลจริง ได้เห็นลูกแข็งแรง เมียสุขภาพดีดูดี ส่งผลคุณภาพชีวิตเค้าจริงๆยังกลัวคนลอกเลียนแบบมั้ย? เชื่อว่าไม่มีทางก๊อบปี้ได้เพราะหายากมาก ตอนนี้เราทำอันนี้เป็นงานหลักอย่างที่บอกว่าโจทย์คืออาหารสุขภาพต้องรสชาติดี ต้องปรับลดสูตรนั่นนี่ พอโลกใบนี้ยังไม่เคยมีผลิตภัณฑ์นี้มันยิ่งท้าทาย เราอยากเป็นหนึ่งในความสำเร็จนี้ อยากให้ทั่วโลกรู้จักผลิตภัณฑ์ของเรา เราเป็นนักกีฬาทีมชาติคงไม่ไหว ประกวดนางงามก็คงไม่ได้ เพราะฉะนั้นสิ่งที่จะทำให้ประเทศชาติได้น่าจะเป็นสิ่งที่ตัวเองถนัดตอบแทนคืนสู่แผ่นดินในแบบของเรา ผ่านทางตัวเรา ความคิดเรา ผลิตภัณฑ์ของเรา ให้เค้ารู้ว่าคนไทยก็ไม่ธรรมดานะหลายคนมองว่ากาละแมร์ประสบความสำเร็จทุกอย่างแล้วจะยังมีเรื่องท้าทายอะไรอีก? ก็คิดตลอดนะว่าฉันจะทำอะไรดี เอา จริงๆนะ เราไม่เคยรู้ว่าในแต่ละปีเราจะทำอะไรดี เรารู้คร่าวๆ แค่ว่าตัวเองจะทำอะไร แค่ตั้งเป้าไว้ว่าอยากได้เป้าประมาณเท่าไหร่ แต่ยังไม่รู้หรอกว่ารายได้มาทางไหน ใจมันต้องไปก่อน เราเห็นภาพไกลๆว่ามันน่าจะวิ่งไปถึงได้ ใจเรารอตรงนั้น เรามีหน้าที่ไปตามใจสั่ง ยิ่งตอนนี้เรามองว่าชีวิตต้องพลิกวิกฤติให้เป็นโอกาส เมื่อโลกเราเปลี่ยนไป อยู่ดีๆมีโรคภัยไข้เจ็บอะไรต่างๆ เราต้องหาวิธีป้องกันตัวเอง ทำยังไงให้ร่างกายเราแกร่ง แข็งแรงขึ้นไปอีก ไม่ต้องเอาสารที่ไม่เป็นประโยชน์ต่อร่างกายเข้ามาถามถึงพัฒนาการความสวย หลังเอารูปสมัยก่อนลงเปรียบเทียบจนคนแซวว่ามาไกลมาก? เฟซบุ๊กมันเด้งเพื่อนก็ชอบส่งรูปมา เลยเออว่ะมาไกลมาก (ยิ้ม) ก็ขอบคุณมาก อยากเห็นความเปลี่ยนแปลงของตัวเองก็เลยเอามาเทียบกับตอนเข้าวงการมา 20 กว่าปีกับตอนนี้ พอดูแลตัวเองดีๆมันก็เฮ้ยมันสวยไปได้อีกเพราะฉะนั้นคนเราอย่าไปมีขีดจำกัดในตัวเอง อย่าคิดว่านี่คือทำสุดๆแล้ว มากสุดแล้ว สวยสุดแล้ว เก่งสุดแล้ว แต่จริงๆเราข้ามขีดจำกัดตัวเองไปอีกได้ ออกนอกกรอบของเราไปได้อีก จริงๆนะไม่ใช่แค่เรื่องความสวยความงาม แต่ในทุกๆเรื่อง เราต้องทำลายขีดจำกัดของตัวเอง ถ้าใจจะเอา เราจะได้เคยบอกว่าสวยไม่พึ่งเข็ม คนไม่เชื่อเยอะมั้ย? ตลอดเวลาเลย พอลงรูปแล้วคนทักจมูกใหม่สวยนะ ทำตาที่ไหน เราก็ไม่รู้จะพูดยังไง ใครทำก็เอาตามสะดวกแต่เรากลัวเจ็บแค่ฉีดยาก็จะแย่แล้ว เราก็ไม่รับปากว่าในอนาคตจะไม่ทำนะ เผื่อตาตกมาปิดหน้า แต่ตอนนี้ก็ลองดูเผื่อใช้วิถีธรรมชาติมันจะได้ยังไงขนาดไหน ไม่อยากให้มีสารเคมีตกค้างในร่างกายเยอะก่อนหน้านี้ที่ยังไม่ถึงจุดประสบความสำเร็จล่ะ เราผ่านมา ยังไง? เราก็ทำไม่หยุด ทุกวันนี้ก็ยังไม่ถือว่าสำเร็จนะ เราก็มีเป้าหมายที่ตั้งไว้เราปักธงของเราและไปให้ถึง เคล็ดลับง่ายมากคือทำไม่เลิก ไม่ถึงไม่เลิกไม่ท้อ ไม่ถอย วิธีนี้ไม่ได้ก็เปลี่ยนวิธีการใหม่ หาเทคนิคเรียนรู้ไต่ถามจากผู้มีประสบการณ์เอา อย่างที่เคยบอกว่าตอนเด็กๆคิดว่าอายุ 40 จะเลิกทำงานแล้ว ตอนนี้ 43 แล้ว 40 คือเลิกทำงานแบบที่ต้องทำเป็นหน้าที่ แต่ทำทุกอย่างแบบที่เราอยากจะทำ อะไรที่ยังขัดเกลาตัวเองได้และทำให้เราดีขึ้นก็ทำ ทั้งในทางโลกและทางธรรมก็ทำต่อไป ยังยึดมั่นในพระพุทธศาสนา ทำนุบำรุงพระพุทธศาสนา ทำตัวเองให้ดีคือทำทาน รักษาศีลภาวนาให้ดีที่สุดในชีวิตนี้ที่จะทำได้และเผยแผ่ในแบบของตัวเองเรื่องหัวใจล่ะยังคงคอนเซปต์ไม่ต้องมีผู้ชายก็ได้? เมื่อก่อนเคยฟังดาราสัมภาษณ์ว่าไม่มีเวลามีแฟน ยังคิดเลยว่า จะบ้าเหรอ จะมีผัวไม่มีเวลาได้ไง แต่ตอนนี้ขอตอบเลยว่ามันไม่มีเวลาจริงๆแค่ดูโทรศัพท์มือถือตอบไลน์ขายของก็ไม่มีเวลาแล้ว ในความสนใจเราตอนนี้เราก็ทุ่มเทกับสิ่งที่เราทำตรงหน้าเยอะมากแล้วคนเห็นกาละแมร์ ในโหมดสาวแกร่ง ลึกๆมีความมุ้งมิ้งบ้างมั้ย? ถ้ามีแฟนเราก็มุ้งมิ้งนะ แต่มันไม่ได้มีใครให้มุ้งมิ้งมั้ยล่ะ เพื่อนบอกว่าไปมีแฟนก็ได้นะทำงานเยอะไปแล้ว จะได้ไม่หมกมุ่นงานทุกครั้งแค่มีข่าวใกล้กับหนุ่มคนไหนก็บอกว่าเป็นแฟน แปลว่าคนลุ้นกันมาก? เราคิดว่าเค้าคงมองว่าเป็นเรื่องแปลกถ้าเรามีแฟน เอาเป็นว่าถ้าดิฉันมีแฟนจะประกาศอย่างแน่นอน ไม่มีการเก็บไว้ในใจ คือเราไม่ได้มีความสนใจ เมื่อก่อนไปเที่ยวยังดู เอ๊ย ฝรั่งคนนี้หล่อ หลังๆไม่มีเลย มันขี้เกียจเสียเวลา ไม่อยากคุยเล่นแล้ว มันเบื่อกระบวนการ เริ่มจากจีบกัน ไปไหนกัน อะไรอีกแบบนี้ต้องเจอคนที่พร้อมเลย? ไม่หรอก อาจจะเป็นเวลาของเราที่เราพร้อม ทุกอย่างลงตัว ได้ทุกอย่างตามเป้าหมาย ถึงเวลามันก็มาเอง เราไม่ได้สนใจนะว่าต้องอายุเท่าไหร่ อายุ 50 กว่าเราก็แซ่บได้ ถ้ามีมันก็มี ผู้ชายแซ่บในวัยนั้นมันก็มี เท่ๆคูลๆในแบบเค้า เราเป็นในแบบเรา.
เล่นตัวเองเจ็บน้อยสุด พิธีกรสาวคนเก่ง กาละแมร์–พัชรศรี เบญจมาศ ไม่ต้องรอให้ใครท้า หยิบรูปตัวเองตั้งแต่สมัย 20 กว่าปีก่อนมาเทียบพัฒนาการความสวยใส
กาละแมร์,กาละแมร์ พัชรศรี,กาละแมร์ พัชรศรี  เบญจมาศ,พัชรศรี เบญจมาศ,ผลิตภัณฑ์สุขภาพ,ซุปตาร์ดาวดัง,ข่าววันนี้,ดารา